Theresa Yelland

Theresa YELLAND estis rusa esperantistino kaj la edzino de Ernest Edward Yelland. Ŝi naskiĝis la 26-an de januaro 1882 en Poti (Kaŭkazo), mortis en 1971 en Aspremont, en la departemento Marbordaj Alpoj (france Alpes-Maritimes, okcitane Aups Maritims), en la regiono Provenco-Alpoj-Bordo Lazura ( ) de suda Francio. Geedziĝo per Esperanto; Esperanto estis familia lingvo. Theresa Yelland vojaĝis tra Eŭropo 1926-30 kun sia edzo proprakoste por propagandi Esperanton. Dum 5 jaroj ŝi kune kun sia edzo publike paroladis pri Esperanto en Hyde kaj Finsbury Parkoj, Londono.

Konataj kiel la donacintoj de grandaj sumoj al UEA, la paro dediĉis sian tutan vivon al la Esperanto-movado.Vidu artikolon en revuo Esperanto, n-ro 756, p. 171; n-ro 760, paĝo 43 Interalie Theresa Yelland redaktis dum 3 jaroj la gazeton Liberpensulo. Antaŭ la ĉerko kovrita per la Esperanta flago, la 3an de marto 1971, parolis en la nomo de UEA s-ro R. Fiquet, fakdelegito en Nico.

 Referencoj 



 Vidu ankaŭ 
 Liberpensuloj

Kategorio:Rusiaj esperantistoj
Kategorio:Britaj esperantistoj